<classify> WAZIRI wa Nchi, Ofi si ya Rais, Tawala za Mikoa na Serikali za Mitaa, Selemani Jafo ametoa wiki mbili kwa uongozi wa Halmashauri ya Jiji la Dodoma, kuhakikisha vifaa vinavyotumika kwenye dampo la jiji hilo vinafanya kazi kwa asilimia 100.Jafo alitoa maagizo hayo jijini hapa baada ya kutembelea dampo la kisasa lililojengwa Chidaya na kukuta baadhi ya vifaa vikiwa havifanyi kazi jambo ambalo limefanya kazi ya usambazaji na ukandamizaji wa taka kwenda taratibu.Alisema hali aliyoikutaka katika dampo hilo inaonesha kuwa kuna mahali watendaji wa halmashauri hiyo hawawajibiki ipasavyo hivyo na kuutaka uongozi kuhakikisha vifaa vyote vinafanya kazi kwa asilimia 100 ndani ya wiki mbili.Kwa hali niliyoikuta hapa, kuna jambo hali si sawa hapa, haiwezekani dampo limejengwa kwa gharama kubwa na vifaa vimenunuliwa kwa gharama kubwa lakini lisifanye kazi yake ipasavyo. Hapa sio mvua, kuna uzembe miongoni mwa watendaji... hata kama mvua zimenyesha lakini kuna mahali cheni imekatika na hapa kuna uzembe, Mkurugenzi lisimamie hili, mimi hali hii siitaki kuioana nawapa wiki mbili nikija hapa sitaki kuiona hali hii.Serikali imetumia fedha nyingi kuwekeza katika mradi huu. Nimekuja hapa baada ya kubaini baadhi ya maeneo ikiwa ni pamoja na Kigoma mitambo ambayo serikali imetumia fedha nyingi kununua imetelekezwa na mingine kuachwa maporini, alisema.Kabla ya kutoa maelekezo hayo, Ofisa Mwendeshaji wa Dampo hilo, Peter Madono alisema mvua zimekuwa zikichelewesha utendaji kazi kutokana na mitambo hiyo kushindwa kufika kwenye dampo hilo.Tumeambiwa wakati wa mvua hizi za masika hii mitambo isipelekwe kule juu, tunachofanya tunaruhusu magari kutupa taka kuanzia asubuhi hadi mchana na baada ya mvua kukatika tunazisukuma kwa ndani, alisema.Mkurugenzi wa Halmashauri ya Jiji la Dodoma, Godwin Kunambi amesema ofisi yake imetenga bajeti ya Sh milioni 600 kwa ajili ya matengenezo ya vifaa hivyo vinapopata hitilafu.Hapa tatizo sio fedha, nikiri kuna changamoto ya uendeshaji, ni kweli tuna changamoto ya mvua lakini watu wangu kama ulivyosema mheshimiwa waziri kuna cheni kuna mahali imekatika nikuhakikishia kuwa wiki mbili ulizotupa tutafanya kazi na sitaki kushindwa katika hili, alisema.  <topic>: KITAIFA 